
ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΗΛΕΙΑΣ          

ΔΗΜΟΣ ΠΥΡΓΟΥ

ΑΥΤΟΤΕΛΕΣ ΓΡΑΦΕΙΟ

ΥΠΟΣΤΗΡΙΞΗΣ ΠΟΛΙΤΙΚΩΝ ΟΡΓΑΝΩΝ

ΔΗΜΟΤΙΚΟ ΣΥΜΒΟΥΛΙΟ

Α Π Ο Σ Π Α Σ Μ Α

    Από το πρακτικό της υπ’ αριθμ. 2ης (τακτικής) συνεδρίασης του Δημοτικού Συμβουλίου του Δήμου Πύργου.

Αριθμ. Αποφ.  24/2014
ΘΕΜΑ: Έγκριση του 1ου ΑΠΕ και του 1ου ΠΚΤΜΝΕ του έργου «Τεχνικά έργα αντιπλημμυρικής προστασίας στο Λαμπέτι Δήμου Πύργου» με ΑΜ 52/10
    Στον Πύργο, σήμερα 15 του μηνός Ιανουαρίου, του έτους 2014, ημέρα Τετάρτη και ώρα 19.30 μ.μ. το Δημοτικό Συμβούλιο Πύργου συνήλθε σε τακτική δημόσια συνεδρίαση στην αίθουσα συνεδριάσεων του Λάτσειου Δημοτικού Μεγάρου, ύστερα από την με αριθμό πρωτ. 870/10-01-2014 έγγραφη πρόσκληση του Προέδρου του κ. Ευσταθίου Καννή, που επιδόθηκε σε κάθε Δημοτικό Σύμβουλο χωριστά και στο Δήμαρχο, όπως προβλέπουν οι διατάξεις του άρθρου 67 του Ν. 3852/10 (ΦΕΚ Α΄87/7-6-2010) η οποία επιδόθηκε και δημοσιεύθηκε νόμιμα.

    Παρόντος και του Δημάρχου κ. Μάκη Παρασκευόπουλου, o Πρόεδρος κήρυξε την έναρξη της συνεδρίασης, αφού προηγουμένως διαπίστωσε νόμιμη απαρτία, δεδομένου ότι σε σύνολο 33 μελών βρέθηκαν παρόντα 25 και ονομαστικά οι κ.κ:

ΠΑΡΟΝΤΕΣ: 1. Καννής Ευστάθιος (Πρόεδρος Δημοτικού Συμβουλίου), 2. Παναγόπουλος Ιωάννης, 3. Παναγόπουλος Βασίλειος, 4. Αργυρόπουλος Ιωάννης του Γεωργίου, 5. Αριστειδόπουλος Χαράλαμπος, 6. Βαρελάς Ιωάννης, 7. Κωνσταντόπουλος Σπυρίδων, 8. Φραγκαντώνης Παναγιώτης, 9. Ανδρικόπουλος Ανδρέας, 10. Ανδρικόπουλος Φώτιος, 11. Αντωνέλος Δημήτριος, 12. Αργυρόπουλος Ιωάννης του Παναγιώτη, 13. Ρωμαίος Στέφανος, 14. Μικελόπουλος Γεώργιος, 15. Δημόπουλος Φώτιος, 16. Ανδριόλας Γεώργιος, 17. Σεϊντής Βασίλειος, 18. Κουρμπανάς Γεώργιος, 19. Λιατσής Δημήτριος, 20. Αγγελακοπούλου Ανδριάνα (Αντιπρόεδρος Δημοτικού Συμβουλίου), 21. Διαμαντόπουλος Κων/νος, 22. Μεσσαλάς Δημήτριος, 23.  Γιάνναρος Χρήστος – Επικεφαλής της παράταξης «Λαϊκή Συσπείρωση», 24. Καραμπέτσος Αθανάσιος, 25. Σεφερλής Ιωάννης – Επικεφαλής της παράταξης «Ανταρσία στο Δήμο Πύργου».  
ΑΠΟΝΤΕΣ: 1. Θεοδωρέλος – Χαρίτος Γεώργιος (Γραμματέας Δημοτικού Συμβουλίου), 2. Τζίνη Διονυσία, 3. Μπίρμπας Κων/νος, 4. Τζουανόπουλος Δημήτριος, 5. Μποσμής Κων/νος, 6. Γεράνιος Κων/νος, 7. Μπελόκας Διονύσιος, οι οποίοι δεν προσήλθαν αν και νόμιμα κλήθηκαν και 

8. Δημουλιάς Λεωνίδας (έχει τεθεί σε αργία)
    Επίσης με την υπ’ αριθ. 870/10-01-2014 έγγραφη πρόσκληση του Προέδρου, προσκλήθηκε στη συνεδρίαση και ο Πρόεδρος της Δ.Κ Πύργου κ. Βασίλειος Φάμελος, ο οποίος και προσήλθε. 

    Στη συνεδρίαση για την τήρηση των πρακτικών παρίστατο η υπάλληλος του Δήμου Π. Λιβέρη.

------------------------------                                                       
Ακολούθως ο Πρόεδρος έθεσε υπόψη του υπόψη του δημοτικού συμβουλίου το 19γ θέμα της ημερήσιας διάταξης με τίτλο: «Λήψη απόφασης έγκρισης του 1ου ΑΠΕ και του 1ου ΠΚΤΜΝΕ του έργου «Τεχνικά έργα αντιπλημμυρικής προστασίας στο Λαμπέτι Δήμου Πύργου» με ΑΜ 52/10» και ανέφερε:
[Η Δ/νση Τεχνικών Υπηρεσιών και Περιβάλλοντος του δήμου  με το υπ’ αριθ. 61015/13 έγγραφό της διαβιβάζει τον 1ου ΑΠΕ και το 1ο ΠΚΤΜΝΕ του παραπάνω έργου και εισηγείται την έγκρισή τους».

Σύμφωνα με την αιτιολογική έκθεση που συνοδεύει τον 1ο ΑΠΕ  και το 1ο ΠΚΤΜΝΕ συντάχθηκαν ο παρών 1ος Α.Π.Ε. είναι τακτοποιητικός και συντάχθηκε:

Α. Προκειμένου να αντιμετωπισθεί η κατασκευή ορισμένων εργασιών που δεν κατέστη δυνατόν να προμετρηθούν με ακρίβεια κατά τη σύνταξη τηε μελέτης και ορισμένων προβλημάτων που προέκυψαν κατά τη φάση υλοποίησης της μελέτης, καθώς δεν είχαν προβλεφθεί και προμετρηθεί κατά τη σύνταξη της και η αντιμετώπιση τους κρίθηκε απαραίτητη για την πλήρη και έντεχνη κατασκευή του έργου.

Συγκεκριμένα η μελέτη του έργου περιλαμβάνει την κατασκευή αγωγού όμβριων υδάτων από τσιμεντοσωλήνες Φ100 και με βάση την τυπική διατομή της μελέτης το βάθος εκσκαφής τάφρου για την τοποθέτηση της σωλήνας ορίζεται στα 1,45μ. Κατά τη διάρκεια εκτέλεσης των εργασιών διαπιστώθηκε ότι εγκάρσια του δρόμου και σε διάφορα σημεία διέρχονται αγωγοί απορροής λυμάτων και σε βάθος περίπου 0,65μ., οι οποίοι εμποδίζουν τη διέλευση του αγωγού όμβριων υδάτων της μελέτης. Για την ομαλή κατασκευή της παραπάνω εργασίας απαιτείται η αύξηση του βάθους εκσκαφής κατά 0,65μ, με συνέπεια να προκύπτει αύξηση των ποσοτήτων εκσκαφής τάφρου, αλλά και επίχωσης.

Επίσης για την ομαλή διέλευση του αγωγού όμβριων υδάτων απαιτείται η καθαίρεση των διαβάσεων των ιδιοκτησιών κατά μήκος του έργου και απ’ τις δυο πλευρές. Παράλληλα για την κατασκευή του κρασπέδου και ρείθρου της μελέτης απαιτείται η καθαίρεση του σκυροδέματος επικάλυψης του υφιστάμενου αγωγού ύδρευσης απ’ τη μια πλευρά και του δικτύου καλωδιώσεων ΟΤΕ απ’ την άλλη. Αποτέλεσμα των παραπάνω είναι η αύξηση της ποσότητας των καθαιρέσεων της μελέτης.

Επιπλέον απαιτείται και αύξηση της ποσότητας της προσαύξησης τιμής των εκσκαφών λόγω δικτύων ΟΚΩ εξαιτίας της διέλευσης αγωγών ύδρευσης απορροής λυμάτων καθώς και καλωδίων ΟΤΕ σε διάφορα σημεία κατά μήκος του έργου.

Τέλος με τον παρόντα 1ο Α.Π.Ε. γίνεται μείωση της ποσότητας του ξυλοτύπου για τον εγκιβωτισμό του αγωγού όμβριων Φ100, αφού λόγω του σταθερού εδάφους δεν απαιτείται η χρήση ξυλοτύπου, αφού το πλάτος εκσκαφής τάφρου και το πλάτος εγκιβωτισμού της σωλήνας με σκυρόδεμα συμπίπτουν.

Β. Για να συμπεριλάβει εργασίες που κρίθηκαν αναγκαίες και δεν προβλέπονταν στα συμβατικά τεύχη της μελέτης και συμπεριλαμβάνονται στο 1ο ΠΚΤΜΝΕ όπως αναφέρονται παρακάτω: 

i) ΝΤ1/12.14.01.44. Σωληνώσεις από πολυαιθυλένιο ονομ. διαμέτρου Φ63/16atm. 

Η εργασία αυτή απαιτείται για την αντικατάσταση τμήματος του υπάρχοντος αγωγού ύδρευσης σε μήκος 100,00μ. διότι βρίσκεται στη θέση που πρόκειται να κατασκευαστεί ο αγωγός απορροής όμβριων υδάτων Φ100, με αποτέλεσμα να είναι αναγκαία η μετατόπιση του.

ii) ΝΤ2/16.13 Παροχές συνδέσεων ύδρευσης για το υπό αντικατάσταση τμήμα του αγωγού ύδρευσης.

iii) ΝΤ3/Β-70.1 Προσαύξηση τιμής φρεατίου έλξης καλωδίων για την κατασκευή και βάσης έδρασης φωτιστικού σώματος.

Επίσης στον παρόντα 1ο Α.Π.Ε. περιλαμβάνεται και η εργασία ανύψωσης υφιστάμενων φρεατίων, η οποία όμως δεν περιλαμβάνεται στο 1ο ΠΚΤΜΝΕ, αφού υπάρχει στο εγκεκριμένο τιμολόγιο της μελέτης.

Μετά από τη σύνταξη αναλυτικών επιμετρήσεων και προμετρήσεων σε κάθε τμήμα του έργου προέκυψαν οι ακριβείς ποσότητες των εργασιών που απαιτούνται για την πλήρη και έντεχνη κατασκευή του έργου και προτείνεται να κατασκευαστούν με τη σύνταξη του παρόντος 1ου Α.Π.Ε. & 1ου ΠΚΤΜΝΕ.

     Οι δαπάνες των νέων εργασιών θα καλυφθούν από το κονδύλι των απροβλέπτων, ενώ οι δαπάνες των υπολοίπων εργασιών θα καλυφθούν από το κονδύλι των απροβλέπτων και των επί έλαττον δαπανών όπως αναλυτικά φαίνεται και στον συνημμένο 1ο Ανακεφαλαιωτικό Πίνακα Εργασιών που είναι ισοσκελισμένος.

     Τονίζεται δε ότι οι επί έλαττον δαπάνες που προκύπτουν στην ομάδα των υδραυλικών εργασιών απορροφούνται από εργασίες εντός της ίδιας ομάδας, ενώ η διαφορά των επί πλέον δαπανών και των επί έλαττον δαπανών που προκύπτουν στην ομάδα των εργασιών οδοποιίας ανέρχεται στο ποσό των 265,75€ και είναι κατά πολύ μικρότερη του 10%*184.406,05=18.440,61€ επί του συνόλου των εργασιών.

Η συνολική δαπάνη του έργου ανέρχεται στο ποσό των 329.343,55€ και αναλύεται ως εξής:

Εργασίες:           248.704,88€

Απρόβλεπτα:          1.534.13€

Αναθεώρηση:         1.488,28€

Αξία Ασφάλτου:    16.031,69€

Φ.Π.Α 23%:         61.584,57€

	ΣΥΝΟΛΟ:           329.343,55€


     Κατόπιν αυτών προκύπτει ότι ο 1ος Α.Π.Ε. συντάχθηκε σύμφωνα με τις Διατάξεις του άρθρου 43 του ΠΔ 609/85, όπως τροποποιήθηκε με ΠΔ 210/97.

Σημειώνεται ότι με τον προτεινόμενο 1ο Α.Π.Ε., πρόκειται να κατασκευασθεί και παραδοθεί πλήρες, λειτουργικό και αυτοτελώς επιμετρήσιμο το έργο και όπως αυτό ακριβώς περιγράφεται στην εγκεκριμένη Μελέτη.
Το Τεχνικό Συμβούλιο Δημοσίων Έργων με το αριθ. 5/13 πρακτικό του, ομόφωνα γνωμοδοτεί υπέρ της έγκρισης του 1ου ΑΠΕ και του 1ου ΠΚΤΜΝΕ του έργου.
Καλούνται οι δημοτικοί σύμβουλοι και ο Πρόεδρος της Δ.Κ Πύργου, ν’ αποφασίσουν επί του θέματος.

Το Δημοτικό Συμβούλιο Πύργου,
 λαμβάνοντας υπόψη:

1. Τις διατάξεις του άρθρου 65 παρ. του ν. 3852/10,

2. Τις διατάξεις του Ν. 3669/08

3. Το Π.Δ 609/85
4. Την υπ’ αριθ. 61015/13 εισήγηση της Δ/νσης Τεχνικών Υπηρεσιών και Περιβάλλοντος 
5. Το 5/13 πρακτικό του ομόφωνα γνωμοδοτεί υπέρ της έγκρισης του 1ου ΑΠΕ και του 1ου ΠΚΤΜΝΕ και μετά από διαλογική συζήτηση

ομόφωνα α π ο φ α σ ί ζ ε ι:

Εγκρίνει τον 1ο ΑΠΕ και τον 1ο ΠΚΤΜΝΕ του έργου: «Τεχνικά έργα αντιπλημμυρικής προστασίας στο Λαμπέτι Δήμου Πύργου» με ΑΜ 52/10, που συντάχθηκε από την Δ/νση Τεχνικών Υπηρεσιών του δήμου, για τον αναφερόμενο στο σκεπτικό της απόφασης λόγους.
· Ο Πρόεδρος της Δ.Κ Πύργου ενέκρινε το θέμα.
· Οι δημοτικοί σύμβουλοι της παράταξης «Σύγχρονος Πύργος» Φ. Δημόπουλος, Γ. Ανδριόλας, Β. Σεϊντής, Γ. Κουρμπανάς, Δ. Λιατσής, Α. Αγγελακοπούλου, Κ. Διαμαντόπουλος, Δ. Μεσσαλάς, της παράταξης «Λαϊκή Συσπείρωση» Χ. Γιάνναρος, Α. Καραμπέτσος και ο Επικεφαλής της παράταξης «Ανταρσία στο δήμο Πύργου» κ. Ι. Σεφερλής, είχαν αποχωρήσει απ’ τη συνεδρίαση πριν τη συζήτηση και έγκριση του θέματος.

Η παρούσα απόφαση έλαβε αύξοντα αριθμό  24/2014.

Για το σκοπό αυτό συντάχθηκε το παρόν πρακτικό που υπογράφεται ως ακολούθως:  

   Ο ΠΡΟΕΔΡΟΣ                          ΤΑ ΜΕΛΗ                   Ο ΓΡΑΜΜΑΤΕΑΣ
Ακριβές Απόσπασμα

εκ των πρακτικών του Δ.Σ.

Πύργος 27 –  1 - 2014
Ο ΠΡΟΕΔΡΟΣ ΤΟΥ Δ.Σ

ΕΥΣΤΑΘΙΟΣ ΚΑΝΝΗΣ

